I. ВЕТЕРИНАРНО ЗАКОНОДАТЕЛСТВО

1. 31964 L 0433: Директива 64/433/EИО на Съвета за здравословните условия за производството и разпространението на пазара на прясно месо (OВ P 121, 29.7.1964 г., стр. 2012 по-късно изменена и консолидирана в OВ L 268, 29.6.1991 г., стр. 71), последното изменена с:

- 31995 L 0023: Директива 95/23/EО на Съвета от 22.6.1995 г. (OВ L 243, 11.10.1995 г., стр. 7);

31971 L 0118: Директива 71/118/EИО на Съвета от 15 февруари 1971 г. за здравословните проблеми, засягащи производството и пускането на пазара на прясно пилешко месо (OВ L 55, 8.3.1971 г., стр. 23 и по-късно изменена и актуализирана в OВ L 62, 15.3.1993 г., стр. 6), последно изменена с:

- 31997 L 0079: Директива 97/79/EC на Съвета от 18.12.1997 г. (OВ L 24, 30.1.1998 г., стр. 31);

31977 L 0099: Директива 77/99/EИО на Съвета от 21 декември1976 г. за здравословните проблеми, засягащи производството и разпространението на пазара на продукти от месо и други продукти от животински произход (OВ L 26, 31.1.1977 г., стр. 85 и по-късно изменена и актуализирана в OВ L 57, 2.3.1992 г., стр. 4), последно изменена с:

- 31997 L 0076: Директива 97/76/EО на Съвета от 16.12.1997 г. (OВ L 10, 16.1.1998 г., стр. 25);

31991 L 0493: Директива 91/493/EИО на Съвета от 22 юли 1991 г., определяща здравните условия за производството и предлагането на пазара на рибни продукти (OВ L 268, 24.9.1991 г., стр. 15), последно изменена с:

- 31997 L 0079: Директива 97/79/EО на Съвета от 18.12.1997 г. (OВ L 24, 30.1.1998 г., стр. 31);

31992 L 0046: Директива 92/46/EИО на Съвета от 16 юни 1992 г., регламентираща здравословните правила за производството и пускането на пазара на сурово мляко, термично обработено млечни и производни на млякото продукти (OВ L 268, 14.9.1992 г., стр. 1), последно изменена с:

- 31996 L 0023: Директива 96/23/EО на Съвета от 29.4.1996 година (OВ L 125, 23.5.1996 г., стр. 10);

31994 L 0065: Директива 94/65/EC на Съвета от 14 декември 1994 г., предвиждаща изискванията за производството и пускането на пазара на мляно месо и месни заготовки (OВ L 368, 31.12.1994 г., стр. 10).

а) структурните изисквания, предвидени в приложение I към Директива 64/433/EИО, приложение I към Директива 71/118/EИО, приложения А и Б към Директива 77/99/EИО и приложение I към Директива 94/65/EО няма да се прилагат за предприятия в Полша, изброени в допълнение Б към това приложение до 31 декември 2007 г. и структурните изисквания, предвидени в приложение Б към Директива 92/46/EИО и приложението към Директива 91/493/EИО няма да се прилагат към предприятия в Полша, изброени в допълнение Б, до 31 декември 2006 г., при спазване на условията, предвидени по-долу.

б) доколкото предприятията по смисъла на буква а) по-горе се ползват от разпоредбите на тази точка, продуктите, произведени от тези предприятия, ще се пускат на единствено на националния пазар или ще се използват за по-нататъшна обработка в местните предприятия, също попадащи в обхвата на разпоредбата на буква а), независимо от датата на пускане на пазара. Тези продукти трябва да носят специална здравна марка.

В случай на пресни, приготвени или обработени рибни продукти, те се пускат само на националния пазар или се съхраняват или дообработват в същото предприятие, независимо от датата на пускане на пазара. Пресните, приготвените или обработените рибни продукти трябва да са опаковани или пакетирани в търговски единици и да носят специална идентификационна марка. Прясната неопакована риба няма да се разпространява на пазара освен пряко на крайния потребител в рамките на Рoviаt (района), където е разположен рибният завод. В този случай, контейнерите с риба, превозвани до точката на разпространение, трябва да носят гореспоменатата специална идентификационна марка.

Първа алинея също се прилага към всички продукти, произхождащи от интегрираните месни предприятия, където част от предприятието е предмет на разпоредбите на буква а). Предприятията за обработка на мляко, изброени в допълнение Б, могат да получават доставки на сурово мляко, които не отговарят на приложение А, глава IV, точка А.1, към Директива 92/46/EИО или които идват от ферми за мляко, които не съответстват на приложение А, глава II, на тази директива при условие, че тези ферми са включени в списъка, поддържан за тази цел от полските власти.

в) 56-те предприятия за производство на мляко, изброени в допълнение Б, могат да произвеждат мляко на различни производствени линии, съответстващо на изискванията на ЕС и мляко, което не съответства на изискванията на ЕС. Това разрешение се предоставя на предприятията за производство на мляко до:

- 30 юни 2005 г. за 29-те предприятия, изброени в част I,

- 31 декември 2005 г. за 14-те предприятия, изброени в част II,

- 31 декември 2006 г. за 13-те предприятия, изброени в част III.

В този контекст, млякото, което не съответства на изискванията на ЕС се счита за доставка на сурово мляко, което не отговаря на приложение А, глава IV, точка А.1 към Директива 92/46/EИО или, което идва от млечни ферми, които не съответстват на приложение А, глава II на тази директива, при условие, че тези ферми са посочени в списъка, поддържан за тази цел от полските власти.

Такива предприятия трябва напълно да съответстват на изискванията на ЕС за предприятия, включително за прилагането на системата за анализ на риска и контрол в критичната точка (HАCCP) (по смисъла на член 14 от Директива 92/46/EИО [20]), и трябва да докажат своята способност напълно да спазят следните условия, включващи определянето на съответните им производствени линии:

- вземането на всички необходими мерки, които да позволят правилното наблюдение на вътрешните процедури за разделянето на млякото от фазата на събирането до крайната производствена фаза, включваща пътищата за събиране на млякото, отделното съхраняване и преработване на съобразеното с изискванията на ЕС и несъобразеното с изискванията на ЕС мляко, особеното опаковане и етикетиране на продуктите, основани на млякото, което не отговаря на изискванията на ЕС, както и отделното съхраняване на тези продукти,

- създаване на процедура за проследяването на суровия продукт, включваща необходимото документално доказване на движенията на продукта и отговорността за продукта и съгласуване на съответстващите и несъотвестващите сурови продукти с произведените категории продукти,

- третиране на суровото мляко на температурна обработка от минимум 71,7°C за 15 секунди, и

- вземане на всички необходими мерки за гарантиране, че със здравните марки не се злоупотребява.

Полските власти:

- гарантират, че операторът или управителят на всяко от съответните предприятия взима всички необходими мерки, които позволяват подходящото наблюдение на вътрешните процедури за разделянето на млякото,

- взима проби и осъществява внезапни проверки за проверка на разделянето на млякото и

- провежда тестове в одобрени лаборатории за всички сурови и готови продукти за проверка на съответствието им с изискванията на приложение В към Директива 92/46/EИО, включващи микробиологичните критерии за базираните на мляко продукти.

Млякото и/или производните на млеко продукти, произхождащи от отделни линии за обработване на мляко, произвеждащи несъобразено с изискванията на ЕС сурово мляко в одобрени от ЕС предприятия за производство на мляко, могат да бъдат разпространявани само на националния пазар, независимо от дата на разпространението. Ако поради по-нататъшна преработка, млякото и/или производните не мляко продукти не трябва да се смесват с мляко, отговарящо на изискванията на ЕС или с продукти, производни на мляко, съответстващо на изискванията на ЕС, нито да влизат в друго предприятие, което не е предмет на преходните мерки. Тези продукти ще носят специална здравна марка, независимо от датата на разпространение.

На млякото и млечните продукти, произведени в Полша по силата на горните разпоредби се предоставя подкрепа по смисъла на дял I, глави II и III, освен член 11 от него, и дял II от Регламент (EО) № 1255/1999 на Съвета, само ако те носят овалната здравна марка по смисъла на приложение В, глава IV1, точка А, към Директива 92/46/EИО на Съвета.

г) Полша осигурява постепенното съобразяване със структурните изисквания по смисъла на а) в съответствие със сроковете за коригиране на съществуващите несъответния, предвидени в допълнение Б. Полските власти ще наблюдават постоянно и въз основа на уеднаквени критерии осъществяването на официално одобрените индивидуални планове за развитие на предприятията. . Полша гарантира, че само месо преработвателните предприятия, които напълно се съобразят с тези изисквания до 31 декември 2007 г. и само тези млекопреработвателни и рибни предприятия, които напълно ги възприемат до 31 декември 2006 г. могат да продължат да работят. Полша ще представя годишни доклади до Комисията за напредъка, постигнат във всяко от предприятията, изброени в допълнение Б, включително списък на предприятията, които са завършили плановете за развитие през въпросната година. Що се отнася до млекопреработвателните предприятия по смисъла на буква в), докладването ще се извършва на всеки шест месеца с начало ноември 2004 година.

д) Комисията може да актуализира допълнение Б към това приложение преди присъединяването или до края на преходния период. В този контекст Комисията може да добави в ограничена степен отделни предприятия по смисъла на буква а) или да заличи отделни предприятия по смисъла на букви а) и в), в светлината на постигнатия напредък в отстраняването на съществуващите недостатъци, както и на мониторинговия процес и приетото постепенно намаляване на предприятията за производство на мляко, на които е разрешено да произвеждат мляко, отговарящо на изискванията на ЕС и неотговарящо на изискванията на ЕС по смисъла на буква в).

Подробните правила за прилагане, гарантиращи несмущаваното действие на горния преходен режим се приемат в съответствие с член 16 от Директива 64/433/EИО, член 21 от Директива 71/118/EИО, член 15 от Директива 91/493/ЕИО, член 20 от Директива 77/99/ЕИО, член 31 от Директива 92/46/EИО и член 20 от Директива 94/65/EО.

2. 31999 L 0074: Директива 1999/74/EО на Съвета от 19 юли 1999 г., предвиждаща минималните стандарти за закрила на кокошки носачки (OВ L 203, 3.8.1999 г., стр. 53).

До 31 декември 2009 г. 44-те предприятия в Полша, изброени в допълнение В към това приложение, могат да запазят съществуващите клетки, които не отговарят на изискванията на член 5, параграфи 1 и 4 и член 5, параграфи 1 и 5 от Директива 1999/74/EО за незначителните елементи от конструкцията (само височина и наклон на пода), при условие, че височината на клетките е най-малко 36 cm над 65% от площта на клетката и навсякъде другаде най-малко 33 cm, и има наклон на пода не по-голям от 16% и са влезли в употреба преди 2000 година.

[20] Дирeктива на Съвета 92/46/EО, предвиждаща здравословните правила при производството и пускането на пазара на сурово мляко, термично обработени млечни и производни на млякото продукти (OВ L 268, 14.9.1992 г., стр. 1). Директива, последно й изменена с Директива 94/71/EО на Съвета (OВ L 368, 31.12.1994 г., стр. 33).

--------------------------------------------------